62024CO0143_INF
A Bíróság végzése (kilencedik tanács), 2024. szeptember 26. –[Bandundu – II] (
i
)
(C‑143/24. sz. ügy)
„Előzetes döntéshozatal – A Bíróság eljárási szabályzatának 99. cikke – Az ítélkezési gyakorlatból egyértelműen levezethető válasz – A szabadságon, a biztonságon és a jog érvényesülésén alapuló térség – Bevándorlási politika – Harmadik országok jogellenesen tartózkodó állampolgárainak visszatérése – 2008/115/EK irányelv – Hatály – Kiutasítási határozat – Kivételek – Könyörületességen, humanitárius vagy egyéb okokon alapuló tartózkodási jog”
Határellenőrzések, menekültügy és bevándorlás – Bevándorlási politika – Harmadik országok jogellenesen tartózkodó állampolgárainak visszatérése – 2008/115 irányelv – Hatály – Könyörületességen, humanitárius vagy egyéb okokon alapuló tartózkodási jog ilyen állampolgár számára való megadását megtagadó határozat – Kizártság
(Az Európai Unió Alapjogi Chartája, 7. cikk, és 51. cikk, (2) bekezdés; 2008/115 európai parlamenti és tanácsi irányelv, 6. cikk, (4) bekezdés)
(lásd: 22., 23. pont, és rendelkező rész)
Rendelkező rész
A harmadik országok illegálisan tartózkodó állampolgárainak visszatérésével kapcsolatban a tagállamokban használt közös normákról és eljárásokról szóló, 2008. december 16‑i 2008/115/EK európai parlamenti és tanácsi irányelvet az Európai Unió Alapjogi Chartájával összefüggésben úgy kell értelmezni, hogy az nem alkalmazandó arra a határozatra, amelyben valamely tagállam hatóságai megtagadják, hogy a területükön jogellenesen tartózkodó harmadik országbeli állampolgár számára az ezen irányelv 6. cikkének (4) bekezdése értelmében vett „könyörületességből, humanitárius vagy egyéb okokból önálló tartózkodási engedélyt vagy tartózkodásra jogosító egyéb engedélyt” adjanak ki.
(
i
)	A jelen ügy neve fiktív. Az nem egyezik az eljárásban részt vevő egyetlen fél valódi nevével sem.